Document ID: /roh_data/filtered/fineweb-2-filterrobots_roh.jsonl.gz/20849

Retschertgas da las auas dal Spöl
Daventa il spazi vital dal Spöl danovamain pli natiral tras auas grondas artifizialas definidas?
Tras la construcziun da las Ovras electricas d’Engiadina è il Spöl daventà il 1970 in ual d’aua restanta. A quest ual domesticà mancan oz ils segns tipics d’in ual alpin. Cun reparter l’aua restanta a disposiziun duain pitschnas auaziuns artifizialas procurar per dapli dinamica e meglierar la valur ecologica dal Spöl.
L’ecologia dal Spöl è vegnida retschertgada en detagl e vegn controllada regularmai. Er ils effectivs da peschs vegnan registrads.